
РЕПУБЛИКА  БЪЛГАРИЯ
МИНИСТЕРСКИ СЪВЕТ
Проект



ПОСТАНОВЛЕНИЕ  № ..............................
от ...................................... година


ЗА ПРИЕМАНЕ НА НАРЕДБА ЗА ИЗИСКВАНИЯТА КЪМ ПЛОДОВИТЕ КОНФИТЮРИ, ЖЕЛЕТА, МАРМАЛАДИ, ЖЕЛЕ-МАРМАЛАДИ И ПОДСЛАДЕНО ПЮРЕ ОТ КЕСТЕНИ


МИНИСТЕРСКИЯТ СЪВЕТ
ПОСТАНОВИ:

Член единствен. Приема Наредба за изискванията към плодовите конфитюри, желета, мармалади, желе-мармалади и подсладено пюре от кестени.


ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Отменя се Наредбата за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г. (обн., ДВ, бр. 19 от 2003 г.).

§ 2. В Наредбата за изискванията към пчелния мед, предназначен за консумация от човека, приета с Постановление № 3 на Министерския съвет от 2023 г. (обн., ДВ, бр. 4 от 2023 г.), се правят следните изменения и допълнения:
1. В чл. 2: 
а) в ал. 3 т. 6 се отменя;
б) в ал. 5 накрая се добавя: „или да е получен чрез отстраняване на чужди органични или неорганични примеси по начин, по който съществено се намалява съдържанието на цветни полени.“.
2. В чл. 3, ал. 2:
а) в т. 2 след думата „произход“ се добавя „на меда“;
б) точка 3 се изменя така:
„3. специфични критерии за качеството на меда.“.
3. Член 7 се изменя така:
„Чл. 7. (1) Страната на произход, където е бил добит медът, се посочва върху етикета.
(2) Когато  медът произхожда от повече от една страна, страните на произход, където е бил добит медът, се посочват върху етикета в основното зрително поле в низходящ ред според техния дял от теглото на меда, заедно с процента, който представлява всяка от тези страни на произход. Допуска се отклонение от 5 % за всеки отделен дял в сместа, изчислен въз основа на документацията за проследимост на бизнес оператора.
(3) В случаите когато броят на страните на произход в сместа от мед е повече от четири и четирите най-големи представляват повече от 50 % от сместа, се допуска да се посочват с процент само тези четири най-големи дяла, а останалите страни на произход се изписват в низходящ ред без посочване на процент.
(4) В случай на опаковки, съдържащи нетно количество мед по-малко от 30 грама, наименованията на страните на произход могат да бъдат заменени с двубуквен код в съответствие с последната версия на двубуквения код по международния стандарт ISO 3166-1, която е в сила.
(5) Данните по ал. 1 – 4 се считат за задължителни данни по смисъла на чл. 9 от Регламент (ЕС) № 1169/2011.“.
4. В чл. 8 думите „филтриран или“ и „ал. 3, т. 6 и“, се заличават.
5. В чл. 10, ал. 4 думите „с изключение на филтрирания пчелен мед“, се заличават.
6. В чл. 11, ал. 1 думите „Наредба № 7 от 2020 г. за условията и реда за вземане на проби и лабораторно изпитване на храни (ДВ, бр. 89 от 2020 г.)“ се заменят с „Наредба № 2 от 2024 г. за условията и реда за вземане на проби и лабораторно изпитване на храни (ДВ, бр. 31 от 2024 г.)“.
7. В допълнителната разпоредба в § 1 се създава т. 3:
„3. Директива (ЕС) 2024/1438 на Европейския парламент и на Съвета от 14 май 2024 година за изменение на Директива 2001/110/ЕО на Съвета относно меда, Директива 2001/112/ЕО на Съвета относно соковете от плодове и някои сходни продукти, предназначени за консумация от човека, Директива 2001/113/ЕО на Съвета относно плодови конфитюри, желета и мармалади и подсладено пюре от кестени, предназначени за консумация от човека, и Директива 2001/114/ЕО на Съвета относно определени частично или напълно дехидратирани консервирани млека, предназначени за консумация от човека (ОВ, L 2024/1438 от 24.05.2024 г.).“.


§ 3. В Наредбата за изискванията към соковете от плодове и някои сходни продукти, предназначени за консумация от човека, приета с Постановление № 217 на Министерския съвет от 2022 г. (обн., ДВ, бр. 62 от 2022 г.), се правят следните изменения и допълнения:
1. Създава се чл. 6а:
„Чл. 6а. (1) Наименованието „сок от плодове с намалено съдържание на захар“ се използва за продукт, получен от сок от плодове, определен в чл. 2, при който най-малко 30 % от количеството на естествените захари е било отстранено посредством процес, отговарящ на изискванията определени в чл. 16, при който се запазват всички други съществени физични, химични, органолептични и хранителни характеристики на сок със средно добро качество, произведен от същия плод.
(2) Сокът от плодове с намалено съдържание на захар може да бъде получен чрез смесване на сок от плодове с намалено съдържание на захар със сок от плодове, плодово пюре или и двете.“.
2. Създава се чл. 6б:
„Чл. 6б. (1) Наименованието „сок от плодове от концентрат с намалено съдържание на захар“ се използва за: 
1. продукт, получен от сок от плодове от концентрат, определен в чл. 3, при който най-малко 30 % от количеството на естествените захари е било отстранено посредством процес, отговарящ на изискванията определени в чл. 16, при който се запазват всички други съществени физични, химични, органолептични и хранителни характеристики на сок със средно добро качество, произведен от същия плод;
2. продукт, получен чрез разреждане на концентриран сок от плодове с намалено съдържание на захар, определен в чл. 7в, с питейна вода, която отговаря на изискванията на Наредба № 9 от 2001 г. за качеството на водата, предназначена за питейно-битови цели.
(2) Сокът от плодове от концентрат с намалено съдържание на захар може да бъде получен чрез смесване на сок от плодове от концентрат с намалено съдържание на захар с един или повече от следните продукти: сок от плодове, сок от плодове от концентрат, сок от плодове с намалено съдържание на захар, концентрирано плодово пюре и плодово пюре.“.
3. Създава се чл. 6в:
„Чл. 6в. Наименованието „концентриран сок от плодове с намалено съдържание на захар“ се използва за:
1. продукт, получен от концентриран сок от плодове, определен в чл. 4, при който най-малко 30 % от количеството на естествените захари е било отстранено посредством процес, отговарящ на изискванията определени в чл. 16, при който се запазват всички други съществени физични, химични, органолептични и хранителни характеристики на сок със средно добро качество;
2. продукт, получен от сок от плодове с намалено съдържание на захар, определен в чл. 6а, чрез отстраняване с физически методи на определена част от водното му съдържание. Когато продуктът е предназначен за директна консумация, трябва да е отстранено най-малко 50 % от водното съдържание на сока от плодове с намалено съдържание на захар.“.
4. В чл. 8, т. 2 се създава второ изречение: „Не се допуска използването на подсладители при производството на соковете от плодове по чл. 2 – 6в, с изключение на нектарите от плодове.“.
5. В чл. 9 думите „и концентриран сок от плодове“ се заменят с „концентриран сок от плодове, сок от плодове с намалено съдържание на захар, сок от плодове от концентрат с намалено съдържание на захар и концентриран сок от плодове с намалено съдържание на захар“.
6. В чл. 11, ал. 1 т. 2 се изменя така:
„2. захари и/или мед в количество не по-голямо от:
а) 20 % от общото тегло на крайните продукти, посочени в приложение № 2, т. I.;
б) 15 % от общото тегло на крайните продукти, посочени в приложение № 2, т. II.;
в) 10 % от общото тегло на крайните продукти, посочени в приложение № 2, т. III.“.
7. Създава се чл. 13а:
„Чл. 13а. При производството на сокове от плодове с намалено съдържание на захар и сокове от плодове от концентрат с намалено съдържание на захар се разрешава добавянето на вода до степен, която е строго необходима за възстановяване загубата на вода, поради процеса на намаляване на захарта.“.
8. В чл. 16:
1. В т. 1 се създава буква „г“:
„г) процеси за намаляване на количеството естествени захари (филтриране върху мембрана и ферментация, предизвикана от дрожди) до степен, в която се запазват всички други съществени физични, химични, органолептични и хранителни характеристики на сок със средно добро качество, произведен от същите плодове – само за сокове от плодове с намалено съдържание на захар, сокове от плодове от концентрат с намалено съдържание на захар и концентрирани сокове от плодове с намалено съдържание на захар.“.
2. В т. 2, буква „к“ думите „или картофи“ се заменят с „картофи или слънчогледово семе“.
9. В чл. 17 ал. 2 се изменя така:
„(2) За някои продукти по ал. 1 могат да се използват като алтернатива и специфичните наименования, определени в приложение № 3:
1. наименованията, изброени в т. I. на приложение № 3, могат да се използват само на езика и при условията, определени в приложението;
2. наименованията, изброени в т. II. на приложение № 3, могат да се използват на един или повече от официалните езици на Европейския съюз и при условията, определени в приложението.“.
10. Създава се чл. 23а:
„Чл. 23а. При етикетирането на соковете от плодове може да се постави обозначението „соковете от плодове съдържат само естествени захари“. Тази информация се разполага в същото зрително поле, в което е поставено наименованието на съответния продукт по чл. 2 – 6в.“.
11. В чл. 24 ал. 1 се изменя така:
„(1) При етикетирането на смеси от сокове от плодове от концентрат или сокове от плодове от концентрат с намалено съдържание на захар със сокове от плодове и сокове от плодове с намалено съдържание на захар, както и за нектари от плодове, изцяло или частично получени от един или повече концентрати, на етикета се поставя обозначението „от концентрат/и“ или „частично от концентрат/и“, в зависимост от случая.“.
12. В чл. 25 ал. 2 се изменя така:
„(2) При етикетирането на нектар от плодове с претенция „без добавени захари“, по смисъла на чл. 11, ал. 2, на етикета се поставя и обозначението „съдържа естествени захари“.
13. В допълнителните разпоредби:
1. В § 1:
а) в т. 2, буква „а“ думите „Наредбата за изискванията към захарите, предназначени за консумация от човека, приета с ПМС № 209 от 2002 г., по чл. 5 от Закона за храните“ се заменят с „Наредбата за изискванията към някои захари, предназначени за консумация от човека, приета с Постановление № 18 на Министерския съвет от 2023 г. (обн., ДВ, бр. 14 от 2023 г.)“;
б) в т. 4 думите „Наредбата за изискванията към пчелния мед, предназначен за консумация от човека, приета с ПМС № 196 от 2002 г., по чл. 5 от Закона за храните, се заменят с „Наредбата за изискванията към пчелния мед, предназначен за консумация от човека, приета с Постановление № 3 на Министерския съвет от 2023 г. (обн., ДВ, бр. 4 от 2023 г.)“.
2. В § 2 се създава т. 4:
„4. Директива (ЕС) 2024/1438 на Европейския парламент и на Съвета от 14 май 2024 година за изменение на Директива 2001/110/ЕО на Съвета относно меда, Директива 2001/112/ЕО на Съвета относно соковете от плодове и някои сходни продукти, предназначени за консумация от човека, Директива 2001/113/ЕО на Съвета относно плодови конфитюри, желета и мармалади и подсладено пюре от кестени, предназначени за консумация от човека, и Директива 2001/114/ЕО на Съвета относно определени частично или напълно дехидратирани консервирани млека, предназначени за консумация от човека (ОВ, L 2024/1438 от 24.05.2024 г.).“.
14. В Приложение № 1 към чл. 3, ал. 2, след ред „Касис“ се създава ред „Кокосов орех“:
„
	Кокосов орех(*)
	Cocos nucifera L. 
	4,5


“
15. В Приложение № 2 към чл. 7, ал. 1, в т. I., след думата „Дюли“ се добавя „(Cydonia oblonga L.)“.
16. Приложение № 3 към чл. 12 се изменя така:
„Приложение № 3
към чл. 12

Специфични наименования за някои продукти по чл. 2 – 7

I. Специфични наименования, които може да бъдат използвани единствено на езика на наименованието:
1. „vruchtendrank“: за нектари от плодове. 
2. „Süβmost“, използвано само в съчетание с наименованията „Fruchtsaft“ или „Fruchtnektar“: 
2.1. за нектари от плодове, получени изключително от сокове от плодове, концентрирани сокове от плодове или от смес от тези два продукта, които не могат да се консумират в това състояние поради високата им естествена киселинност;
2.2. за сокове от плодове, получени от ябълки или круши, при необходимост, с добавени ябълки, но без добавени захари.
3. „succo e polpa“ или „sumo e polpa“: за нектари от плодове, получени изключително от плодово пюре и/или концентрирано плодово пюре. 
4. „æblemost“: като синоним на сок от ябълки и „æblemost fra koncentrat“: като синоним на сок от ябълки от концентрат.
5. „sur ... saft“, допълнено с указание на датски език за използвания плод: за соковете без добавена захар, получени от касис, череши, червено френско грозде, бяло френско грозде, малини, ягоди или плодове на бъз и „sød … saft“ или „sødet … saft“, допълнено с указание на датски език за използвания плод: за соковете, получени от този плод, с повече от 200 g добавена захар на литър.
6. „äppelmust/äpplemust“: като синоним на сок от ябълки.
7. „mosto“: като синоним на сок от грозде.
8. „smiltsērkšķu sula ar cukuru“ или „astelpaju mahl suhkruga“, или „słodzony sok z rokitnika“: за сокове, получени от плодове на ракитник, съдържащи не повече от 140 g добавена захар на литър.
II. Специфични наименования, които могат да се използват на един или повече от официалните езици на Европейския съюз:
„кокосова вода“: за продукт, който се извлича директно от кокосовите орехи, без да се изрязва кокосовата сърцевина, като синоним на сок от кокосови орехи.“.

§ 4. В Наредбата за изискванията към някои частично или напълно дехидратирани млека, предназначени за консумация от човека, приета с Постановление № 170 на Министерския съвет от 2021 г. (обн., ДВ, бр. 35 от 2021 г.), се правят следните изменения и допълнения:
1. Създава се чл. 17а:
„17а. (1) Съдържанието на лактоза в млякото може да бъде намалявано чрез превръщането ѝ в глюкоза и галактоза.
(2) Измененията в състава на млякото в резултат на обработката задължително се указват върху опаковката на продукта с незаличими букви, така че да могат да бъдат лесно видяни и прочетени.
(3) Предоставянето на информацията по ал. 2 не засяга задължението за посочване на хранителната стойност върху етикета, съгласно Регламент (ЕС) № 1169/2011.“.
2. Член 14 се изменя така:
„Чл. 14. В продуктите по чл. 2 - 12 се допуска добавянето на:
1. витамини и минерали, при спазване изискванията на Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини и минерали и на някои други вещества в храните (ОВ, специално българско издание: глава 13, том 59), наричан по-нататък „Регламент (ЕС) № 1925/2006“, и на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22 ноември 2011 г.), наричан по-нататък „Регламент (ЕС) № 1169/2011“;
2. ензими, при спазване изискванията на Регламент (ЕО) № 1332/2008 на Европейския парламент и на Съвета от 16 декември 2008 година относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97 (OB, L 354 от 31 декември 2008 г.);
3. добавки в храните, при спазване изискванията на Регламент (ЕО) № 1333/2008 на Европейския парламент и на Съвета от 16 декември 2008 година относно добавките в храните (OB, L 354 от 31 декември 2008 г.).“.
3. В чл. 18 думите „наредбата по чл. 19 от Закона за храните“, се заменят с „Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (ДВ, бр. 25 от 2021 г.)“. 
4. В допълнителните разпоредби § 2 се изменя така:
„§ 2. С тази наредба се въвеждат изискванията на:
1. Директива 2001/114/ЕО на Съвета от 20 декември 2001 г. относно определени частично или напълно дехидратирани консервирани млека, предназначени за консумация от човека (ОВ, специално българско издание: глава 3, том 40).
2. Първа директива на Комисията от 6 октомври 1987 г. относно определяне на методите на Общността за вземане на проби за химически анализ за контрола на консервирани млечни продукти (87/524/ЕИО) (ОВ, специално българско издание: глава 13, том 8).
3. Първа директива на Комисията от 13 ноември 1979 г. относно определяне на методи на Общността за анализ за проверка на някои частично или напълно дехидратирани консервирани млека, предназначени за консумация от човека (79/1067/ЕИО) (ОВ, специално българско издание: глава 3, том 3).
4. Директива (ЕС) 2024/1438 на Европейския парламент и на Съвета от 14 май 2024 година за изменение на Директива 2001/110/ЕО на Съвета относно меда, Директива 2001/112/ЕО на Съвета относно соковете от плодове и някои сходни продукти, предназначени за консумация от човека, Директива 2001/113/ЕО на Съвета относно плодови конфитюри, желета и мармалади и подсладено пюре от кестени, предназначени за консумация от човека, и Директива 2001/114/ЕО на Съвета относно определени частично или напълно дехидратирани консервирани млека, предназначени за консумация от човека (ОВ, L 2024/1438 от 24.05.2024 г.).“.
5. В Приложение № 1 към чл. 13, ал. 2, в т. 2 думите „с масленост не по-ниска от 9 % w/w и с млечно сухо вещество 31 % w/w“, се заличават.
6. В Приложение № 2 към чл. 22, в т. I.,1.2.1 и 1.4.1 думите „Наредба № 7 от 2020 г. за условията и реда за вземане на проби и лабораторно изпитване на храни (обн., ДВ, бр. 89 от 2020 г.)“ се заменят с „Наредба № 2 от 2024 г. за условията и реда за вземане на проби и лабораторно изпитване на храни (обн., ДВ, бр. 31 от 2024 г.)“.

§ 5. В Наредбата за хранителните добавки, приета с Постановление № 434 на Министерския съвет от 2021 г. (обн., ДВ, бр. 106 от 2021 г.), се правят следните изменения и допълнения:
1. В чл. 13, т. 3 думите „Списъка на разрешените нови храни по Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (ОВ, L 327 от 11 декември 2015 г.)“, се заменят със „списъка на Съюза на новите храни в съответствие с Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (OB L 351, 30.12.2017 г.) (Регламент за изпълнение (ЕС) 2017/2470)“.
2. В Приложение № 2 към чл. 7, ал. 1, част Б. „Минерали“: 
а) след ред „ферихелат на натриев етилендиаминтетраацетат“ се създават редове:
„железен хидроксид адипат тартарат (нано)6
железен комплекс с казеин от мляко7“;
б) в бележките под линия:
аа) се създават нови бележки 6 и 7:
„6 Съгласно вписването в списъка на Съюза на новите храни в Регламент за изпълнение (ЕС) 2017/2470.
7 Съгласно вписването в списъка на Съюза на новите храни в Регламент за изпълнение (ЕС) 2017/2470.“.
бб) досегашните бележки 6, 7 и 8 стават съответно бележки 8, 9 и 10.“.

§ 6. В Наредбата за специфичните изисквания към млечните продукти, приета с Постановление № 260 на Министерския съвет от 2021 г. (обн., ДВ, бр. 64 от 2021 г.), се правят следните изменения и допълнения:
1. В чл. 2 се създава т. 4:
„4. млечни продукти, предназначени за износ за трети страни.“. 
2. В чл. 7:
а) в ал. 3 накрая се добавя „и съдържание на вода не повече от 65 на сто“;
б) в ал. 5 думите „по ал. 2 и 4“, се заменят с „по ал. 2 – 4“.
3. Член 21 се изменя така:
„Чл. 21. Наименованието „прясно мляко“ се използва за млечен продукт, получен от сурово мляко, претърпяло процес на пастьоризация при температура най-малко 71,7 °С за 15 секунди или друг процес на пастьоризация за получаване на еквивалентен ефект, при който температурата не надхвърля 95 °С, последвано веднага след пастьоризацията от охлаждане до температура не по-висока от 6 °C. В процеса на пастьоризация се допуска изменение на естествената масленост на млякото чрез отнемане или добавка на млечна сметана.“.

§ 7. В Наредбата за предоставянето на информация на потребителите за храните, приета с Постановление № 97 на Министерския съвет от 2021 г. 
(обн., ДВ, бр. 25 от 2021 г.), в чл. 6, т. 3 думите „при поискване на клиента“ се заменят с „чрез посочване в менюто за предлаганите ястия“.


§ 8. В Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема „Училищен плод" и схема „Училищно мляко", приета с Постановление № 251 на Министерския съвет от 2016 г. (обн., ДВ, бр. 77 от 2016 г.; изм. и доп., бр. 89 от 2016 г., бр. 36 от 2017 г.; изм., бр. 55 от 2017 г.; изм. и доп., бр. 43, 53 и 97 от 2018 г., бр. 18 от 2019 г.; изм., бр. 19 от 2019 г.; доп., бр. 39 от 2020 г.; изм. и доп., бр. 55 от 2020 г.; изм. с Решение № 8272 на Върховния административен съд на Република България – бр. 59 от 2021 г.; изм., бр. 9 от 2024 г.; изм. и доп., бр. 46 от 2024 г.), в чл. 9 се правят следните изменения:
1. В ал. 3 думите „Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ, L 157/1 от 15 юни 2011 г.)“ се заменят с „Делегиран регламент (ЕС) 2023/2429 на Комисията от 17 август 2023 година за допълнение на Регламент (ЕС) № 1308/2013 на Европейския парламент и на Съвета по отношение на пазарните стандарти за сектора на плодовете и зеленчуците, някои преработени плодови и зеленчукови продукти и сектора на бананите и за отмяна на Регламент (ЕО) № 1666/1999 на Комисията и регламенти за изпълнение (ЕС) № 543/2011 и (ЕС) № 1333/2011 на Комисията (OВ, L 2023/2429 от 3.11.2023 г.) (Делегиран регламент (ЕС) 2023/2429)“.
2. В ал. 10 думите „Наредба № 16 от 2010 г. за изискванията за качество и контрол за съответствие на пресни плодове и зеленчуци (ДВ, бр. 43 от 2010 г.)“ се заменят с „чл. 40, ал. 4 от Закона за прилагане на Общата организация на пазарите на земеделски продукти на Европейския съюз“.
3. В ал. 11 думите „Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ, L 157/1 от 15 юни 2011 г.) се заменят с „Делегиран регламент (ЕС) 2023/2429“.

§ 9. В Наредбата за изискванията към екстрактите от кафе и цикория, приета с Постановление № 302 на Министерския съвет от 2021 г. (обн., ДВ, бр. 79 от 2021 г.), в чл. 15, ал. 1 думите „Наредба № 7 от 2020 г. за условията и реда за вземане на проби и лабораторно изпитване на храни (обн., ДВ, бр. 89 от 2020 г.)“ се заменят с „Наредба № 2 от 2024 г. за условията и реда за вземане на проби и лабораторно изпитване на храни (обн., ДВ, бр. 31 от 2024 г.)“.



§ 10. В Наредбата за изискванията към някои захари, предназначени за консумация от човека, приета с Постановление № 18 на Министерския съвет от 2023 г. (обн., ДВ, бр. 14 от 2023 г.), в чл. 5 думите „Наредба № 7 от 2020 г. за условията и реда за вземане на проби и лабораторно изпитване на храни 
(обн., ДВ, бр. 89 от 2020 г.; изм. и доп., бр. 19 от 2021 г.)“ се заменят с „Наредба № 2 от 2024 г. за условията и реда за вземане на проби и лабораторно изпитване на храни (обн., ДВ, бр. 31 от 2024 г.)“.

§ 11. В Наредбата за специфичните изисквания към казеините и казеинатите, предназначени за консумация от човека, приета с Постановление № 248 на Министерския съвет от 2021 г. (обн., ДВ, бр. 63 от 2021 г.), в Приложение № 1 към чл. 15, в т. I.,1.2.1 и 1.4.1 думите „Наредба № 7 от 2020 г. за условията и реда за вземане на проби и лабораторно изпитване на храни (обн., ДВ, бр. 89 от 2020 г.)“ се заменят с „Наредба № 2 от 2024 г. за условията и реда за вземане на проби и лабораторно изпитване на храни (обн., ДВ, бр. 31 от 2024 г.)“.

§ 12. В Наредбата за изискванията към бързо замразените храни, приета с Постановление № 111 на Министерския съвет от 2021 г. (обн., ДВ, бр. 26 от 2021 г.), в чл. 9, ал. 1 думите „наредбата по чл. 19 от Закона за храните“, се заменят с „Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.)“.

§ 13. В Наредбата за изискванията към какаото и шоколадовите продукти, приета с Постановление № 367 на Министерския съвет от 2021 г. (обн., ДВ, бр. 91 от 2021 г.), в допълнителните разпоредби, § 1, т. 1 думите „наредбата за изискванията към захарите, предназначени за консумация от човека, по чл. 5 от Закона за храните“, се заменят с „Наредбата за изискванията към някои захари, предназначени за консумация от човека, приета с Постановление № 18 на Министерския съвет от 2023 г. (обн., ДВ, бр. 14 от 2023 г.)“.

§ 14. Постановлението влиза в сила в 14-дневен срок от деня на обнародването му в „Държавен вестник“, с изключение на:
1. параграфи 2, 3 и 4, които влизат в сила от 14 юни 2026 г.;
2. параграф 6, т. 2 и 3 и § 7, които влизат в сила три месеца след обнародването му;
3. параграф 5 и § 8 – 13, които влизат в сила от деня на обнародването му в „Държавен вестник“.

§ 15. Пуснатите на пазара или етикетирани преди сроковете по § 7, т. 1 и 2 продукти по § 2, 3, 4, 6 и 7 могат да продължат да се предлагат на пазара до изчерпване на наличните количества.

